המנטליסט

עלילה

פטריק ג'יין הוא יועץ עצמאי ללשכת החקירות של קליפורניה, להלן CBI. ג'יין אינו סוכן רשמי של הCBI, הוא משתמש בכישורים מהקריירה הקודמת והמצליחה שלו כמדיום המתחזה לבעל יכולות על טבעיות, כדי לעזור לצוות של סוכני CBI לפענח חקירות רצח. המטרה של ג'יין בשיתוף הפעולה שלו עם הCBI היא לאתר את הרוצח הסדרתי המכונה "רד ג'ון", שאחראי לרצח האכזרי של אשתו ובתו. הצוות בו חבר ג'יין, נחשב אחד מהצוותים הטובים ביותר, למרות אי הסדרים שג'יין מעורר. הצוות כולל את הסוכנת הבכירה, טריסה ליסבון (רובין טאני), המנהלת את כל התיקים שהצוות פותר מדי יום, את ויין ריגסבי (אוון יאומן) וקימבל צ'ו (טים קנג), הסוכנים הקשוחים של הצוות, ואת גרייס ואן פלט (אמנדה ריגטי) הסוכנת הצעירה ביותר בצוות, המתפקדת כמעין האקרית של הצוות, עקב ידיעותיה העצומות בתחום המחשבים.

עונה ראשונה ושנייה

במהלך העונה הראשונה והשנייה ג'יין פותר מקרי רצח מסובכים עבור "לשכת החקירות של קליפורניה" (CBI) כאשר הוא מזהה את הרוצח על פי יכולת הצפיה שלו, תוך שהוא טומן לרוצח פח (בדרך כלל על ידי הפללה פיקטיבית של אנשים אחרים הקשורים לקרבן) ומושך אותו פנימה אל תוך מלכודת מחושבת מראש עד שהוא מתוודה בעצמו על הרצח. פעמים רבות חברי הצוות אליו חובר ג'יין הם רק כלים במשחק עליו הוא מנצח.
במהלך העונות הללו ג'ון האדום כמעט אינו מופיע, אך ג'יין מגלה אט-אט שג'ון האדום הוא אדם מקושר מאוד. בכל הפרקים בעונה הראשונה (ובמרביתם בעונות הבאות) הופיעה המילה "אדום" בשם הפרק, על שם רוצח אשתו ובתו של פטריק, רד ג'ון (ג'ון האדום).

עונה שלישית

בעונה השלישית נחשפים רמזים נוספים על רד ג'ון, כשבמהלכה מבין ג'יין כי לרד ג'ון ישנה חפרפרת בתוך ה-CBI. בפרק האחרון של העונה מתגלה החפרפרת וג'יין טומן מלכודת מחוכמת לרד ג'ון, עד שלבסוף הוא חושף אותו ויורה בו מספר פעמים בקניון.

עונה רביעית

בתחילת העונה הרביעית מגלה ג'יין כי האדם שאותו הרג לא היה ג'ון האדום כי אם מתחזה, ואילו ג'ון האדום האמיתי עדיין חי. לקראת סיום העונה, ג'יין נכנס לעימות עם מנהל היחידה בזמנו, ויינרייט, ונזרק מה-CBI. כעבור פרק זמן של כמה חודשים, בה הוא מביים התמוטטות עצבים ג'יין מכיר בבר המקומי בחורה בשם לורליי, ומתיידד איתה. אחרי סכסוך באותו הבר עם אחד מהאנשים שם, ג'יין נעצר ונכנס לכלא עקב תקיפת שוטר. לורליי משחררת אותו בערבות, דואגת לכלכלתו, מטפלת בו ומספרת לו שהיא שותפה של ג'ון האדום. ג'יין כועס עליה, אך לבסוף מחליט שזה הזמן לוותר, ומסכים לפגוש את ג'ון האדום. בסופו של דבר ג'יין מתוודה שכל העניין היה העמדת פנים, על מנת לטמון מלכודת לג'ון האדום ומדרבן את יחידתו מה-CBI, שנחלצת לעזרתו, לתכנן מבצע ללכידתו. בעזרת מבצע מתוחכם, מצליחים לעלות על מיקומו של ג'ון האדום, מבצע שלא הצליח, עקב התערבות ה-FBI, שירה למוות בנהג המכונית, ובאיש שאיתו דיבר ג'יין במכונית, הבוס שלו בCBI ויינרייט (שאותו רד ג'ון חטף לפני כן). למרות הכישלון בתפיסת ג'ון האדום, ה-CBI מצליחים לעצור את יד ימינו, לורליי ומחזיקים אותה במעצר.

עונה חמישית

במהלך העונה ג'יין מגלה פרט מאוד מעניין לגבי מיהו רד ג'ון ויש לו שבעה מועמדים שאחרי זה הופכים לשישה. בחלק מהפרקים ג'יין מנסה למצוא את לורליי כדי להשיג מידע נוסף על רד ג'ון ובסופו של דבר מוצא אותה ועוזר לה לברוח מהמקום שבו היא נמצאת. בנוסף, האהבה מנצחת לבסוף אצל זוג השוטרים ואן פלט וריגסבי (פרק 20).

עונה שישית

שמונת הפרקים הראשונים מוקדשים לסיום פרשת רד ג'ון. כמעט כל פרק עוסק בחקירת כל חשוד מרשימת החשודים של ג'יין. בפרק הראשון בעונה ברט פארטרידג', איש המז"פ, נרצח על ידי רד ג'ון. שיחת טלפון אלמונית מובילה את ליסבון לזירה כאשר מילותיו האחרונות הם "טייגר טייגר". הפרק מסתיים בכך שרד ג'ון גורם לאיבוד ההכרה של ליסבון ומצייר על פניה את הסמיילי האדום.
חשוד נוסף ברשימה, סוכן משרד לביטחון המולדת, מגלה את משמעות צמד המילים "טייגר טייגר". בהמשך מוסבר כי הוא אינו רד ג'ון אלא צד אותו כמו ג'יין מתוך נקמה אישית. רד ג'ון רצח את אחיו התאום. הוא נתפס על ידי ג'יין וליסבון. במהלך העברתו למעצר בכלא שמור הוא נרצח על ידי הסוכן סמית', סוכן FBI, שנמצא ברשימת החשודים של ג'יין.
ג'יין מגלה כי לרד ג'ון קעקוע של שלוש נקודות בכתף שמאל. הוא מחליט לטמון מלכודת לחמשת החשודים הנותרים ברשימה ולזמנם לביתו במליבו, שם הוא יכריח אותם לחשוף את כתפיהם ולפי הקעקוע לזהות את רד ג'ון.
באיומי רובה הוא מכריח את החשודים: גייל ברטרהם, דירקטור של CBI, הסוכן סמית', שריף מקליסטר, ריי הפנר וברט סטיילס. הוא שם לב שרק על ברטהם, סמית' ומקליסטר מקועקע קעקוע של שלוש נקודות על כתף שמאל. רגע אחרי שהוא מבין שאינו יכול להכריע בזהות רד ג'ון הבית מתפוצץ.
מקליסטר, הפנר וסטיילס נהרגים בפיצוץ. ליסבון פורצת לבית הבוער ומגלה את סמית' (עם הקעקוע חשוף) וחושבת שהוא רד ג'ון, היא יורה ופוצעת אותו. ברטרהם בורח וג'יין מפונה לבית החולים חסר הכרה.
ברטהרם וסמית' מבינים שהארגון המושחת שבו הם חברים, שחבריהם מזהים אותו על ידי "טייגר טייגר", נחשף. ברטהרם מנסה להרוג את סמית'. סמית' נכנע ובמהלך חקירתו על ידי ג'יין וליסבון הוא חושף את ארגון בלייק, ארגון שומרי החוק המושחתים. ג'יין מבין כי סמית' אינו רד ג'ון. כיוון שאף אחד מהחשודים למעט ברטרהם אינו רד ג'ון, ג'יין מכנס מסיבת עיתונאים בה הוא מזהה את ברטרהם כרד ג'ון.
ברטהרם מבין כי הציבור חושב שהוא רד ג'ון ומזמין את ג'יין לפגישה בה יסביר לו שהוא טעה. הפגישה נקבעת בבית העלמין "אלכסנדר", שם קבורים אשתו ובתו של ג'יין. ג'יין נכנס אחרי שסוכן זוטר של ארגון בלייק מוודא כי הוא אינו חמוש ומכניס אותו לכנסייה בבית העלמין. בכנסייה הוא פוגש את ברטהרם, זה מסביר לו שהוא אינו רד ג'ון והוא הזמין אותו לפגישה כדי להרוג אותו כי "הארגון לא אוהב קצוות פרומים". ברטהרם נורה על ידי הסוכן הזוטר. ג'יין מופתע.
קול נשמע שאומר לסוכן הזוטר לצאת החוצה. זהותו של רד ג'ון נחשפת כשריף מקליסטר.
לאחר שיחה קצרה בין ג'יין למקליסטר, בה מקליסטר מדבר בקולו של רד ג'ון, הוא רוצה להסביר לו איך הוא לא נהרג מהפיצוץ. ג'יין חושף את הטריק, בכך שנשמעו שני פיצוצים. הראשון, פיצוץ הלם שהימם את כל המשתתפים ואיפשר למקליסטר לסדר את הגופות כך שהפנר וסטיילס וגופה שהוא הביא אתו יהרגו בפיצוץ (מוסבר כי מקליסטר ביקש מפארטרידג' לשנות את הדנ"א שלו במערכות המידע, ולכן הזיהוי היה שגוי). ג'יין מסביר שהפיצוץ היה תיאטרלי ולכן הבין שדברים הם לא מה שהם נראים. רד ג'ון עומד לירות בג'יין וזה מבקש ממנו לתת לו משהו. ג'יין מפזר על ידו פירורי לחם ושולף יונה מכיסו הפנימי. בעת הבלבול רד ג'ון נבהל. ג'יין מנצל את ההזדמנות ושולף אקדח שהחביא מבעוד מועד מתחת לספסל בכנסייה ויורה ברד ג'ון ופוצע אותו.
רד ג'ון מתחנן על חייו, ג'יין מתענג על הרגע. באמצע נכנסת חברה בארגון בלייק ומפריעה. רד ג'ון מנצל זאת ובורח. ג'יין רודף אחריו. במהלך המרדף רד ג'ון מתעייף ונופל, באפיסת כוחות הוא מתקשר למשטרה. ג'יין משיג אותו ומונע ממנו להתקשר. ג'יין אוחז בגרונו של רד ג'ון ושואל אותו האם הוא מצטער שהוא רצח את אשתו ובתו של ג'יין, הוא ממצמץ שכן. ג'יין שואל אותו האם הוא מפחד למות והוא עונה שכן. ג'יין מרוצה וחונק את רד ג'ון למוות.

עונה שביעית

במאי 2014 חודשה הסדרה לעונה השביעית והאחרונה. העונה מסתיימת בכך שג'יין יושב עם ליסבון בצד בעת חתונתם, וליסבון מספרת לו שהיא בהריון. השניים מתחבקים, ובכך נגמרת העונה- והסדרה.

הצלחה וביקורת

בפיילוט של הסדרה צפו למעלה מ-15 מיליון צופים בסדרה. בשנת 2009 צפו בממוצע כ-18 מיליון צופים בכל פרק של הסדרה, ובכך היא נחשבה לאחת הנצפות ביותר בארצות הברית ב-2009.
ב-7 בינואר 2009 זכתה הסדרה בפרס "סדרת הדרמה החדשה הטובה ביותר" על פי בחירת הצופים בטקס People's Choice Award ה-35.
כוכב הסדרה סיימון בייקר היה מועמד על משחקו בסדרה בעונתה השנייה לפרס גלובוס הזהב.
הסדרה זכתה לגרסאות מקומיות, בין השאר, גם ברוסיה, בגרסה שבה מככב יחזקאל לזרוב.